text: Til kamp mod madspild - overskydende mad gavner de fattige
  21 januar 2016 kl. 15.13
  Hver dag smides tons vis af mad i skraldespanden. Men i Kolding gør de noget ved det - til gavn for både virksomheder og byens fattige borgere.
  Kolding Madhjælp deler hver søndag gratis mad ud til fattige koldingensere. Maden får de doneret af virksomheder, som ud over gerne at ville hjælpe dem som kun har meget lidt, også selv slipper af med et problem.
  Diana Lund Andersen, Produktionsassistent hos Easy Food og frivillig hjælper hos Kolding Madhjælp fik ideen til at give den mad de smider ud - typisk brød - som er ved at være for gammel til videresalg, gratis til Kolding Madhjælp.
   
  Kolding Madhjælp som åbnede i august sidste år deler hver sønddag ml. kl. 14 - 16 gratis mad ud. Og ifølge Kolding Madhjælp, som drives af frivillige, kommer hver gang ca. 30 personer for at hente den gratis mad.
  Også Kolding Fjord leverer til Kolding madhjælp. Typisk frosne middagsretter.
  
  